Steinunn Ólína sækir um stöðu útvarpsstjóra RÚV Steinunn Ólína hefur sóst eftir stöðu útvarpsstjóra . Hún segist enga vildarmenn þekkja í ráðandi stöðum sem koma nálægt ráðningunni og þar af leiðandi hafi hún engu að tapa . Steinunni Ólínu þykir vænt um RÚV og efast ekki um mikilvægi þess í samfélaginu . Auglýsing Leik - og fjölmiðlakonan Steinunn Ólína Þorsteinsdóttir sækist eftir því að verða næsti útvarpsstjóri . Steinunn greindi frá þessu á Facebook síðu sinni í gærkvöldi . Í færslunni , sem ber heitið Við höfum öllu að tapa , lýsir hún hlutverki RÚV og stöðu einkarekinna fjölmiðla . „ Ríkisútvarpið er í eðli sínu fremur íhaldssöm stofnun , en það er hlutverk hennar , “ segir Steinunn . Það geti vel verið að dagskrárefni Ríkisútvarpsins höfði til fárra og virki stundum beinlínis fráhrindandi á fólk . Það sé einmitt kosturinn við RÚV . „ Fjölbreytt sérviska Ríkisútvarpsins er auður allra landsmanna því Ríkisútvarpið lítur ekki á notendur sína sem hungraða neytendur heldur reynir að kappkosta að búa til , samhliða nútímalegri dagskrárgerð , efni sem fangar ólíklegustu kima mannlegrar tilveru og varðveita hana til frambúðar fyrir komandi kynslóðir . “ Fastur punktur í tilverunni RÚV er fastur punktur í tilverunni sem allflestir hafi einhvern snertiflöt við að mati Steinunnar sem telur að flestum landsmönnum þyki svolítið vænt um Ríkisútvarpið . „ Ég ætla mér að sækja um stöðu útvarpsstjóra vegna þess að mér þykir vænt um Ríkisútvarpið og trúi staðfastlega á mikilvægi þess og læt engan segja mér annað . Ég á enga vildarmenn í ráðandi ríkisstjórn , þekki engan stjórnarmann Ríkisútvarpsins persónulega og hef bókstaflega engu að tapa . “ Nýr útvarpsstjóri kemur bráðlega til með að taka við stöðunni þar sem Magnús Geir Þórðarson var nýverið skipaður næsti þjóðleikhússtjóri . Upphaflega var frestur til að sækja um stöðuna til 2. desember , en hann var framlengdur um viku og rennur nú út næstkomandi mánudag . Steinunn nefnir fjölmiðlafrumvarpið einnig í færslunni . „ Að fjármálaráðherra ( Bjarni Benediktsson ) samþykki frumvarp Lilju menntamálaráðherra með fyrirvara um endurskoðun á auglýsingastöðu Ríkisútvarpsins á fjölmiðlamarkaði segir okkur tvennt ; að hann óttast að fjölmiðlar aðrir en þeir sem eru honum þóknanlegir , sjálfstæðir fjölmiðlar eða Ríkisútvarpið , fái vald til að flytja okkur fréttir af hlutlægni þar sem okkar hagsmunir eru í fyrirrúmi . Hins vegar bendir þetta til þess að hann sé veraldlega sinnaður gaukur sem skilur ekki mikilvægi menningarverðmæta sem ekki er hægt að kaupa og selja . “ Fjölmiðlar eru lífsnauðsynlegir þar sem lýðræði á undir högg að sækja að sögn Steinunnar . „ Staða ríkisfjölmiðla gagnvart einkareknum fjölmiðlum er til umræðu á og þar takast á ólík sjónarmið . “ Hlutverk fjölmiðla sé að ná athygli fólks og gæta eigin hagsmuna . „ Fjölmiðlar , ríkisreknir annars vegar og einkareknir hins vegar , verja ólíka hagsmuni en það er fásinna að trúa því að allir fjölmiðlar geti þjónað öllum alltaf . “ Frestur til að sækja um stöðu útvarpsstjóra rennur út næstkomandi mánudag .